# Damazérkarcsa

### A Wikipédiából, a szabad lexikonból.

Damazérkarcsa Királyfikarcsa településrésze, egykor önálló falu a mai Szlovákiában a Nagyszombati kerületben a Dunaszerdahelyi járásban. 2001-ben Királyfikarcsának 967 lakosából 872 magyar és 84 szlovák volt.

## [szerkesztés] Fekvése

Dunaszerdahelytől 3 km-re nyugatra fekszik.

## [szerkesztés] Története

A község a 13. században keletkezhetett, egy 1243-ban kelt okiratban szereplő Karcsai Zolougos fia Damasa nevét viseli. Az ő karcsája, vagyis udvara, lakóhelye volt. Ez az udvarház a mai damazérkarcsai park közepe táján állhatott. Később a községet Damasatelek, illetve Kiskirályfiakarcsa néven is említik. Damasa utódainak kihalása után a birtok a királyfikarcsai Erdős család birtoka lett. A 18. század második felében Mária Terézia Klobusiczky Antalnak adományozta, majd Bartal György birtoka lett. A 20. század elején szeszgyár is működött területén. 1910-ben Erdőhátkarcsával együtt Erdőhát-Damazérkarcsának 149, túlnyomórészt magyar lakosa volt. A trianoni békeszerződésig Pozsony vármegye Dunaszerdahelyi járásához tartozott.

## [szerkesztés] Nevezetességei

Itt áll Bartai György 1841 és 1843 között építtetett klasszicista stílusú kastélya.

## [szerkesztés] Külső hivatkozások

- Magyar nyelvű ismertető
- Királyfikarcsa Szlovákia térképén

A lap eredeti címe "http://hu.wikipedia.org../../../d/a/m/Damaz%C3%A9rkarcsa.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina